কোমা থেকে ফিরল সিডনিকাণ্ডের অভিযুক্ত! গ্রেফতার করল পুলিশ

ওয়েব ডেস্ক : সম্প্রতি অস্ট্রেলিয়ার (Australia) সিডনির (Sydney) বন্ডি বিচে ঘটে গিয়েছিল ভয়াবহ ঘটনা। দুই জঙ্গির হামলায় রক্তাক্ত হয়েছিল এই এলাকা। ঘটনায় এক অভিযুক্তকে গুলি করে নিরস্ত্র করেছিল পুলিশ (Police)। জানা গিয়েছে, এর পরেই কোমায় চলে গিয়েছিল এই হামলার ঘটনায় অন্যতম অভিযুক্ত নাভিদ আক্রম। কোমা থেকে ফিরতেই বুধবার তাকে গ্রেফতার (Arrest) করল পুলিশ। অভিযুক্তের বিরুদ্ধে ৫৯টি ধারায় মামলা করা হয়েছে বলে খবর।

জানা যাচ্ছে, অভিযুক্তের বিরুদ্ধে সন্ত্রাস, খুন, আহত, খুনের চেষ্টার, বিস্ফোরণ সহ একাধিক ধারায় মামলা করা হয়েছে। বুধবার তাঁর জ্ঞান ফেরে। এর পরেই গ্রেফতার করা হয় তাঁকে। তবে আপাতত অভিযুক্ত রয়েছে হাসপাতালেই। চিকিৎসকরা জানাচ্ছেন, কোমায় চলে গিয়েছিল নাভিদ। তবে বর্তমানে তার শারিরীক অবস্থা স্থিতিশীল। তবে তাকে জেরা করার অপেক্ষায় রয়েছে রয়েছে পুলিশ (Police)। তাঁকে জেরা করেই হামলার কারণ জানা যাবে বলে মনে করছে তদন্তকারীরা।

আরও খবর : আং সান সু কি বেঁচে রয়েছেন? আশঙ্কা প্রকাশ ছেলে কিম অ্যারিসের!

রবিবার দুপুরে বন্ডি বিচে ইহুদিদের উৎসব ‘হানুকা’র আয়োজন করা হয়েছিল। সেই অনুষ্ঠানে যোগ দিয়েছিলেন অন্তত ১০০০ জন। তবে হঠাৎ সেখানে দুই বন্দুবাজ ঢুকে পড়ে আচমকা গুলি চালাতে শুরু করে। সঙ্গে সঙ্গে আতঙ্ক ছড়িয়ে পড়ে এলাকায়। মৃত্যু হয়েছিল ১৫ জনের। পরে জানা গিয়েছিল সাজিদ আক্রম (৫০) ও তার পুত্র নাভিদ আক্রম (২৪) নামে দুই ব্যক্তি হামলা চালিয়েছিল। সম্পর্কে তারা পিতা-পুত্র।

হামলার পরেই প্রাথমিকভাবে জানা গিয়েছিল, অভিযুক্তরা পাকিস্তানের বাসিন্দা। পরে জানা গিয়েছিল, ভারতীয় পাসপোর্টে ফিলিপিন্সে গিয়েছিল তারা। তদন্তে আরও উঠে এসেছিল, হায়দরাবাদ থেকে অস্ট্রেলিয়া গিয়েছিল সাজিদ। এই জঙ্গি নাকি গত ২৭ বছরে ৬ বার ভারতে এসেছিল।